CELEX: 62011CA0042
Language: sk
Date: 2012-09-05 00:00:00
Title: Vec C-42/11: Rozsudok Súdneho dvora (veľká komora) z  5. septembra 2012 (návrh na začatie prejudiciálneho konania, ktorý podal Cour d’appel d’Amiens — Francúzsko) — európsky zatykač vydaný proti pánovi Joao Pedro Lopes Da Silva Jorge (Policajná a súdna spolupráca v trestných veciach — Rámcové rozhodnutie 2002/584/SVV — Európsky zatykač a postupy odovzdávania osôb medzi členskými štátmi — Článok 4 bod 6 — Dôvod, pre ktorý možno odmietnuť výkon európskeho zatykača — Vykonanie vo vnútroštátnom práve — Zadržaná osoba, ktorá je štátnym príslušníkom vydávajúceho členského štátu — Európsky zatykač vydaný na účely výkonu trestu odňatia slobody — Právna úprava členského štátu obmedzujúca možnosť odmietnuť výkon európskeho zatykača na prípad, keď je požadovaná osoba štátnym príslušníkom uvedeného štátu)

27.10.2012   
            
            
               SK
            
            
               Úradný vestník Európskej únie
            
            
               C 331/5
            
         
      Rozsudok Súdneho dvora (veľká komora) z 5. septembra 2012 (návrh na začatie prejudiciálneho konania, ktorý podal Cour d’appel d’Amiens — Francúzsko) — európsky zatykač vydaný proti pánovi Joao Pedro Lopes Da Silva Jorge
      (Vec C-42/11) (1)
      
      (Policajná a súdna spolupráca v trestných veciach - Rámcové rozhodnutie 2002/584/SVV - Európsky zatykač a postupy odovzdávania osôb medzi členskými štátmi - Článok 4 bod 6 - Dôvod, pre ktorý možno odmietnuť výkon európskeho zatykača - Vykonanie vo vnútroštátnom práve - Zadržaná osoba, ktorá je štátnym príslušníkom vydávajúceho členského štátu - Európsky zatykač vydaný na účely výkonu trestu odňatia slobody - Právna úprava členského štátu obmedzujúca možnosť odmietnuť výkon európskeho zatykača na prípad, keď je požadovaná osoba štátnym príslušníkom uvedeného štátu)
      (2012/C 331/07)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour d’appel d’Amiens
      
         Účastník konania pred vnútroštátnym súdom
      
      Joao Pedro Lopes Da Silva Jorge
      
         Predmet veci
      
      Návrh na začatie prejudiciálneho konania — Cour d’appel d’Amiens — Výklad článku 4 bodu 6 rámcového rozhodnutia Rady 2002/584/JAI z 13. júna 2002 o európskom zatykači a postupoch odovzdávania osôb medzi členskými štátmi (Ú. v. ES L 190, s. 1; Mim. vyd. 19/006, s. 34), ako aj článku 18 ZFEÚ — Európsky zatykač vydaný na účely výkonu trestu odňatia slobody — Vnútroštátna právna úprava, ktorá obmedzuje možnosť odmietnuť výkon európskeho zatykača na prípad, keď je požadovaná osoba štátnym príslušníkom uvedeného členského štátu — Diskriminácia na základe štátnej príslušnosti
      
         Výrok rozsudku
      
      Článok 4 bod 6 rámcového rozhodnutia Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi a článok 18 ZFEÚ sa majú vykladať v tom zmysle, že členský štát sa síce môže pri preberaní uvedeného článku 4 bodu 6 rozhodnúť obmedziť situácie, v ktorých vnútroštátny vykonávajúci súdny orgán môže odmietnuť vydať osobu, ktorá spadá do pôsobnosti tohto ustanovenia, nemôže však úplne a automaticky vylúčiť z tejto pôsobnosti štátnych príslušníkov iných členských štátov, ktorí sa zdržiavajú alebo majú trvalý pobyt na jeho území, bez ohľadu na väzby, ktoré udržiavajú s týmto štátom.
      Vnútroštátny súd musí pri zohľadnení vnútroštátneho práva ako celku a uplatnení výkladových metód, ktoré toto právo pripúšťa, vykladať vnútroštátne právo, pokiaľ je to možné, s prihliadnutím na text, ako aj účel rámcového rozhodnutia 2002/584, aby tak zaručil úplnú účinnosť tohto rámcového rozhodnutia a dospel k riešeniu v súlade s účelom, ktorý toto rámcové rozhodnutie sleduje.
      
         (1)  Ú. v. EÚ C 103, 2.4.2011.